Arion

Arion (grčki: Αriόn; latinski: Arion) pjesnik, muzičar na citaru i pjevač kojeg je pravim čudom spasio delfin.

Život: Arion potiče iz Metimne na otoku Lezbosu. Prema nekim izvorima njegov je otac bio bog Posejdon ili malo poznati Kiklej. Nakon uspješnog putovanja na Sisciju i u južnu Italiju, gdje je svojom umjetnošću zaradio pristojan novac, našao je u Tarentu lađu i otplovio u Korint. Na pučini mornari su se dogovorili da ga ubiju i opljačkaju. Kada je do toga došlo, ponudio im je sav svoj novac ako mu poštede život. Bojeći se da ih ne izda, stavili su ga pred izbor: ili neka počini samoubistvo na lađi, a oni će ga kad pristanu dostojno sahraniti, ili neka skoči u more. Nakon duge rasprave Arion je izabrao drugu budućnost, ali je zamolio da još jedanput zapjeva i zasvira na svojoj liri. Kad je završio pjesmu, bacio se u valove.

Ipak nije se utopio. Njegova svirka i pjesma privukle su lađi jato delfina, od kojih ga je jedan prihvatio na leđa i zaplovio s njim prema rtu Tenaru u Lakoniji, gdje ga je bez teškoća iskrcao na obalu.

 Reference 

Literatura: Junaci antičkih mitova, Školska knjiga

 Vanjski linkovi 

 https://www.jstor.org/stable/26324641

Kategorija:Mitologija